Opinn kynningarfundur um sérnám í læknisfræði á Íslandi 21. janúar á Læknadögum Framhaldsmenntunarráð lækninga á Landspítala , þróunarmiðstöð íslenskrar heilsugæslu og fræðslustofnun Læknafélags Íslands efna til sameiginlegs kynningarfundar um sérnám í læknisfræði á Íslandi og verður hann í Silfurbergi B í Hörpu 21. janúar 2020 á Læknadögum , kl. 16:20 til 18:00 . Aðgangur er ókeypis og öllum frjáls . Viðurkennt sérnám er nú að fullu eða hluta veitt í flestum greinum lækninga á Íslandi . Sérnámsstöður komandi námsárs eru auglýstar í kjölfar læknadaga . Mögulegum umsækjendum og öllum öðrum sem áhuga hafa gefst hér tækifæri til að hlýða á stuttar kynningar kennslustjóra bæði heimilislækna og annarra sérgreina á Landspítala og Sjúkrahúsinu á Akureyri ásamt því að ræða við þau um námið beint .